text: Kolding-spiller til EM
  18 januar 2012 kl. 14.57
  Håndbold-spilleren Bo Spellerberg fra Kolding skal til EM i Serbien.
  Spellerberg blev udtaget kort efter Danmarks nederlag til hjemmeholdet fra Serbien.
  Bo Spellerberg er 16. mand i Ulrik Wilbeks EM-truppe og kan allerede være i kamp torsdag aften, hvor Danmark møder Polen i den sidste kamp i det indledende gruppespil.
  Spellerberg har døjet med en skade, som betød, at han ikke kom med i første omgang.
  32-årige Spellerberg har 185 landskampe og 274 mål for Danmark på CV'et.
  